[bookmark: H1_חוק_עזר_למועצה_מקומית_אלפי_מנשה_מודעו]חוק עזר למועצה מקומית אלפי מנשה (מודעות ושלטים), תשמט-1989
תיקון:	 חוק עזר לאלפי מנשה (תקון חוקי עזר), התשנ"ב-1992, נתקבל: 28.4.1992
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981 להלן, מתקינה המועצה המקומית אלפי מנשה חוק עזר זה:
[bookmark: H2_הגדרות_]הגדרות 
1. 	בחוק עזר זה -
"המועצה" - מועצה מקומית אלפי מנשה;
"הצגה" -  מניעת שלט במקום מגורים, במשרד או במקום עסק;
"לוח מודעות" - לוח מודעות שהוקם על ידי המועצה לשם הדבקת מודעות או מקום אחר שייחדה המועצה למטרה זו;
"פרסום" - הודעת דבר לרבים במסירת תוכנו בכתב או בדפוס, דרך הדבקה או הפצה במסירת תוכנו דרך הארה, הסרטה, צביעה, חריטה, שידור או הקלטה, או כיוצ"ב;
"ראש המועצה" - לרבות אדם שהוסמך על ידו בכתב, זולת לגבי סמכות לפי סעיף 4 (ה);
"שלט" - מודעה הכוללת שמו של אדם או שמו או טיבו של עסק או של מקצוע או של צירוף של אלה.
[bookmark: H2_אסור_הדבקת_מודעות]אסור הדבקת מודעות
2. 	לא ידביק אדם מודעה על מחיצת קרשים או על כל מבנה אחר כיוצא בו. או על כל כותל עץ, גדר, שער או על כל מקום אחר אלא בהתאם לאמור בחוק עזר זה.
[bookmark: H2_תנאים_לפרסום]תנאים לפרסום
3. 	(א)	לא ידביק אדם ולא יציג שלט בתחום המועצה, אלא בהתאם לרשיון מראש המועצה ובהתאם לתנאי הרשיון,  ואלא אם המודעה או השלט:
(1)	כתובים בעברית;
(2)	כתובים בחלקם עברית ובחלקם לועזית והעברית תופסת לא פחות משני שלישים משטחם ואת החלק העליון מהשטח, והאותיות העבריות גדולות מהאותיות הלועזיות.
(ב)	ראש המועצה רשאי להתנות תנאים ברשיון בעת נתינתו וכן לסרב לתת רשיון.
(ג)	לא ינתן רשיון אם יש בפרסום המודעה או בהצגת השלט משום עבירה על הוראות חוק עזר זה או על דין ותחיקת בטחון.
(ד)	מודעה תפורסם במקום ובצורה שנקבעו.
(ה)	כל מפרסם מודעה ימציא לראש המועצה, לפי דרישתו, חמישה עותקים ללא תשלום.
(ו)	תקפו של הרשיון הוא עד תום שנת הכספים בה ניתן.
[bookmark: H2_אגרות]אגרות
4. 	(א)	ראש המועצה יגבה אגרה בשיעור הנקוב בתוספת שניה.
(ב)	אגרת המודעה תשולם על ידי מפרסם המודעה או על ידי מי שגרם לפירסומה.
(ג)	אגרת מודעה דרך הסרטיה בקולנוע תשולם על ידי בעל הקולנוע או מנהלו.
(ד)	אגרת שלט תשולם על ידי מציג השלט או על ידי מי שגרם להצגתו.
(ה)	ראש המועצה רשאי לפטור אדם או מוסד מתשלום האגרה, כולה או מקצתה, מטעמים מיוחדים שירשמו.
[bookmark: H2_ללא_כותרת](ללא כותרת)
5. 	הוראות חוק עזר אינן חלות על -
(1)	מודעות ושלטים של מפקדת איזור יהודה ושומרון, של בתי משפט או של המועצה.
(2)	שלט המוצג על דלת כניסה לדירה.
[bookmark: H2_שמירת_מודעות]שמירת מודעות
6. 	לא יסיר אדם, לא יקרע, לא יפגום, לא ישבור, לא יטשטש, לא יקלקל ולא ילכלך מודעה, שלט או לוח מודעות.
[bookmark: H2_דרכי_פרסום_אסורות]דרכי פרסום אסורות
7. 	(א)	לא יפרסם אדם מודעה ולא יציג שלט באופן שהם עלולים להיות מפגע לרבים.
(ב)	לא יפרסם אדם מודעה דרך חלוקה מעל כלי טייס, כלי רכב או בעל חיים.
[bookmark: H2_מסירת_פרטים]מסירת פרטים
8. 	(א)	לא יפרסם אדם מודעה אלא אם צויין בה שמו של המפרסם ושל בעל בית הדפוס שבו הודפסה המודעה.
(ב)	לדרישות ראש המועצה חייב בעל בית הדפוס שבו הודפסה המודעה לפרסם את שמו ומענו של האדם המזמין או הדפסת המועצה.
[bookmark: H2_סמכות_ראש_המועצה]סמכות ראש המועצה
9. 	(א)	ראש המועצה רשאי לדרוש מאדם, שפרסם את המודעה או שהציג שלט ללא רשיון או בניגוד לתנאי הרשיון, להסיר את המודעה או השלט.
(ב)	לא מילא אדם אחר דרישת ראש המועצה לפי סעיף קטן (א) רשאי ראש המועצה להורות על הסרת המודעה או השלט או על הריסתם, ולגבות את הוצאות ההסרה, או ההריסה מאותו אדם.
(ג)	ראה ראש המועצה שאין לדעת שמו ומענו של העבריין רשאי הוא להורות לפי סעיף קטן (ב) ללא מסירת דרישה בכתב.
[bookmark: H2_פרסום_על_לוח_מודעות]פרסום על לוח מודעות
10. 	(א)	לא יפרסם - אדם חוץ מהמועצה - מודעה על לוח המודעות אלא לפי היתר מאת ראש המועצה.
(ב)	המועצה תפרסם מודעה על לוח המודעות לאחר שנמסרו לה הטפסים ושולמה לה האגרה בשיעור הנקוב בתוספת השניה.
[bookmark: H2_עונשין]עונשין
(תיקון התשנ"ב)
11. 	העובר על הוראה מהוראות חוק עזר זה דינו קנס בסך 900 ש"ח כקבוע בתקנון, ואם העבירה נמשכת דינו קנס נוסף כקבוע בתקנון[footnoteRef:1] לכל יום בו נמשכת העבירה אחרי שנמסרה לו עליה הודעה בכתב מאת ראש המועצה או אחרי הרשעתו בדין. [1:  בתיקון התשנ"ב נכתב: "במקום סכם הקנס הקבוע בו לעבירה יבוא: "900 שקלים חדשים" ואם נקבע סכום קנס לעבירה נמשכת יבוא במקומו "36 שקלים חדשים" ".] 


תוספת ראשונה
(סעיף 3 (ו)) 

מידת המודעות המתפרסמות על ידי הדבקה בלוח המודעות

	[bookmark: Title_1]
	אורך ס"מ
	רוחב ס"מ

	מודעה גדולה
	93
	62

	מודעה קטנה
	31
	23




תוספת שניה
(סעיפים 3 (א) ו - 9 (ב) ) 

חלק א' - מודעות[endnoteRef:1] [1:  במקור לא מופיע חלק נוסף.] 


מודעות על גבי לוחות המודעות של המועצה על סידרה של 25 לוחות מודעות או חלק מהם:
א.	מודעה המתפרסמת דרך הדבקה בלוח המודעות או במקום אחר:


	[bookmark: Title_2]
	
	האגרה 
בשקלים חדשים

	לכל 3 ימים - 
	מודעה גדולה -
	24.47

	
	מודעה קטנה - 
	20.60

	לכל 6 ימים - 
	מודעה גדולה -
	37.16

	
	מודעה קטנה -
	35.19

	ב.
	שלט לכל מטר אורך או חלק ממטר, לשנה - 
	7.00

	
	שלט מואר לכל מטר אורך או חלק ממטר - לשנה
	9.00

	ג.
	של המותקן מעל כל שטח בתחום המועצה מחוץ לשטח התפוס - לכל מ"ר או חלק ממנו לשנה
	37.00

	ד.
	מודעה המתפרסמת דרך הקרנה או הסרטה -
	

	
	1.
	על בד קולנוע ... לכל קולנוע או מקום כאמור -
	

	
	
	א.
	בשקופיות - לכל שקופית
	3.15

	
	
	ב.
	בסרט פרסום - לכל 10 מטר סרט או חלק מהם
	1.57

	
	2.
	במתקן הקרנה קבוע... לכל 0.25 ס"מ של שטח הקרנה -
	4.29

	
	3.
	במתקן הקרנה נייד ... לכל 0.25 ס"מ של שטח הקרנה
	3.72

	ה.
	מודעה המתפרסמת דרך הארה, צביעה, חריטה או כתיבה לכל מ"ר - 
	5.75





שלמה קטן
ראש המועצה המקומית 
אלפי מנשה

נתאשר,  3/89

יעקב כהן, הממונה

